Žiak, ktorý má vážne zdravotné ťažkosti, pre ktoré mú lekár alebo iný odborník odporúča vykonať PFIČ MS v nasledujúci/iný deň ako EČ, môže vykonať PFIČ alebo EČ v náhradnom termíne, pokiaľ sa podľa § 89 ods. 2 zákona č. 245/2008 Z. z. o výchove a vzdelávaní (školský zákon) ospravedlní riaditeľovi školy do troch dní od riadneho termínu konania maturitnej skúšky. Žiak súčasne predloží riaditeľovi školy aj žiadosť o vykonanie maturitnej skúšky v náhradnom termíne. Z dôvodu zachovania objektivity a zabezpečenia regulárnosti priebehu maturitnej skúšky sa EČ a PFIČ vykonáva v rovnakom čase na celom území Slovenskej republiky v súlade s § 76 ods. 1 a ods. 2 zákona č. 245/2008 Z. Z. o výchove a vzdelávaní (školský zákon). preto nie je možné písať niektorú z uvedených častí maturitnej skúšky EČ alebo PFIČ v nasledujúci/iný deň.